Па вузкай, ледзь прыкметнай сцяжынцы, якая ўецца ўверх, абгінаючы ўзгоркі з рэдкім сасоннікам і высокай пажухлай травой, трапляем на здымачную пляцоўку. Сэрца, здаецца, выскачыць з грудзей. Горы, што і казаць…Нездарма здымачная група “Беларусьфільма” выбрала менавіта гэтае месца, падобнае на горныя Карпаты. Чатыры адпрацаваныя мелавыя кар’еры, адхоны якіх яшчэ не зараслі кустоўем і лесам (толькі сям-там узняўся пышны сасоннік), ствараюць ілюзорную горную граду. Прыгажосць невыказная!